નવી દિલ્હી: સરકાર ૧૨ અને ૧૮ ટકાના જીએસટી ટેક્સ સ્લેબને ‘મર્જ’ ખૂબ જ ઝડપથી કરી શકે છે. એટલું જ નહીં ૨૮ ટકા ટેક્સ રેટ માત્ર લક્ઝુરિયસ ચીજવસ્તુઓ અને મોંઘી ચીજવસ્તુઓ માટે જ રાખવામાં આવે તેવી શક્યતા મુખ્ય આર્થિક સલાહકાર અરવિંદ સુબ્રમણ્યમે વ્યક્ત કરી છે, જોકે તેમણે જણાવ્યું છે કે ભારત ક્યારેય સિંગલ જીએસટી રેટની સિસ્ટમને નહીં અપનાવે, પરંતુ સમય જતાં ઝીરો અને પાંચ ટકા જીએસટી ટેક્સ સ્લેબને મર્જ કરીને એક સ્લેબ, એ જ પ્રમાણે ૧૨ ટકા અને અને ૧૮ ટકા જીએસટી ટેક્સ સ્લેબને એક કરીને કોઇ એક ચોક્કસ રેટની અમલવારી આગામી દિવસોમાં થઇ શકે છે, જ્યારે મોંઘી ચીજવસ્તુઓ માટે ૨૮ ટકા જીએસટી સ્લેબ રહેશે. સરકાર આવકના મુખ્ય મુદ્દાને ધ્યાનમાં લઇને ધીમે ધીમે આગળ વધી રહી છે.